Διάταξη του Δικαστηρίου (ένατο τμήμα) της 7ης Δεκεμβρίου 2022 [αίτηση του Curtea de Apel Cluj (Ρουμανία) για την έκδοση προδικαστικής αποφάσεως] – S κατά AA
[Υπόθεση C-566/21 1, S (Τροποποίηση καταχρηστικής ρήτρας)]
[Αίτηση προδικαστικής αποφάσεως – Άρθρο 99 του Kανονισμού Διαδικασίας του Δικαστηρίου – Απάντηση επί του προδικαστικού ερωτήματος η οποία δύναται να συναχθεί σαφώς από τη νομολογία ή για την οποία δεν υπάρχει περιθώριο εύλογης αμφιβολίας – Προστασία των καταναλωτών – Οδηγία 93/13/ ΕΟΚ – Άρθρο 6, παράγραφος 1 – Καταχρηστικές ρήτρες των συμβάσεων που συνάπτονται με καταναλωτές – Σύμβαση δανείου συνομολογηθείσα σε ξένο νόμισμα (ελβετικό φράγκο) – Αποτελέσματα της διαπιστώσεως του καταχρηστικού χαρακτήρα ρήτρας – Εξουσία του εθνικού δικαστή – Καταρχήν απαγόρευση συμπληρώσεως της συμβάσεως μέσω τροποποιήσεως του περιεχομένου της καταχρηστικής ρήτρας]
Γλώσσα διαδικασίας: η ρουμανική
Αιτούν δικαστήριο
Curtea de Apel Cluj
Διάδικοι στην υπόθεση της κύριας δίκης
S
κατά
AA
Διατακτικό
Το άρθρο 6, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές,
έχει την έννοια ότι:
αντιτίθεται στην εξουσία του εθνικού δικαστή, ο οποίος διαπίστωσε τον καταχρηστικό χαρακτήρα ρήτρας περιλαμβανόμενης σε σύμβαση δανείου που έχει συναφθεί μεταξύ επαγγελματία και καταναλωτή και της οποίας η διαγραφή δεν εμποδίζει την εξακολούθηση της συμβάσεως, να τροποποιήσει το περιεχόμενο της εν λόγω ρήτρας, ώστε η προβλεπόμενη σε ορισμένες περιπτώσεις δυνατότητα μετατροπής του νομίσματος στο οποίο συνομολογήθηκε η επίμαχη σύμβαση σε εθνικό νόμισμα, η οποία προβλέπεται αποκλειστικά και μόνο προς όφελος του επαγγελματία, να αντικατασταθεί από υποχρέωση μετατροπής κατόπιν αιτήματος του καταναλωτή.
____________
1 ΕΕ C 2 της 3.1.2022.